als_Latn dik_Latn sag_Latn
Ka nisur dje në Vanta të Finlandës Kampionati Europian për të rritur në sportin e mundjes (1-6 prill), një aktivitet ku përfaqësohet edhe vendi ynë me 3 mundës: Egzon Shalën (pasha 97kg), Elton Azunin (pasha 65kg) dhe Edon Shalën (pasha 86kg), të tri në stilin e lirë. Po dje pasdite kanë nisur garat e para dhe në tapet kanë zbritur dy rej mundësave tanë. Në peshën 65kg të stilit të lirë, merrnin pjesë 20 mundës dhe shorti ka dërguar Elton Azuni në raundin e parë, duke evituar eliminatoret. Në këtë tur ai është përballur me rumunin George Bucur dhe rivali ka fituar me shumë lehtësi 12-1. Një sfidë ku epërsia e mundësit rumun ishte e ndjeshme, që nuk hasi shumë rezistencë nga Azuni. Më e bukur sfida e mundësit tjetër shqiptar që garoi dje, Egzon Shalës, në peshën 97kg. Edhe në këtë peshë kishte 20 garues dhe shorti e çoi në eliminatore mundësin shqiptar, përballë tij ishte hungarezi Atila Szmik, një sfidë e ekuilibruar dhe që u fitua nga hungarezi 8-4. Për pasojë, ashtu si dhe Azuni, edhe Shala u eliminuan nga ky turne Europian, duke mos lënë shumë gjurmë. Tashmë pritet të garojë po në stilin e lire edhe Edon Shala në peshën 86kg. Në këtë Europian ndodhet edhe presidenti i Federatës Shqiptare të Mundjes, Mardin Biba.
Kuqezinjtë, pa sukses në Europian0
Share.
als_Latn als_Latn eng_Latn